procesaur/Wiki.mk huggingface dataset:
Мочен канал

Мочниот канал (лат. urethra) е канал што почнува од мочниот меур и излегува надвор, а служи за парзнење на мочниот меур. Мочниот канал се разликува кај мажите и кај жените. Кај мажите тој дел е дел и на половиот систем и на екскреторниот систем и е многу подолг отколку кај жените.
Мочниот канал кај жените е тенка цевка, долга само 4cm. Таа е сместена пред сраснувањето на двете карлични коски и е препокриена со мускули на предниот ѕид на вагината. Надворешниот отвор е наречен мочен отвор, или уретално месо, и е сместен во горниот дел на вагиналниот отвор меѓу малите усни на надворешниот дел на половиот систем кај жените.
Кај мажите мочниот канал е долг околу 20cm. На почетокот поминува низ простатата, каде е поврзан со двата канали кои носат клетки од машкиот полов систем. Таму продолжува низ пенисот, машкиот полов орган за копулација, и се отвора надвор. Мочниот канал кај машките има двојна функција: ги пренесува половите клетки и го испразнува мочниот меур, а кај женските организми, мочниот канал ја има само втората функција, односно само се испразнува мочниот меур.
Мочен меур

Мочен меур, бабуле или бешика — краен резервоар за мочта со зафатнина од 400 до 600 мл.
Во ѕидот на мочниот меур има повеќе слоеви. Еден од нив е слојот со слузница (мукозна мембрана), потоа слојот со крвни садови, сличен како тој во желудникот, препокриен со бразди или риги што се гледаат кога органот е празен. Под слузницата има слој на сврзливо ткиво. Потоа следуваат три слоја мазно мускулно ткиво кое може многу да се растегнува. На крајот има една нецелосна обвивка на перитонеумот што го обвива само горниот дел на мочниот меур. Кога мочниот меур е празен, мускулниот ѕид почнува да се собира и станува дебел и добива облик на внатрешен орган кој е многу цврст и без празен простор. Како што се полни мочниот меур, така мускулниот ѕид се растегнува и меурот станува голем орган со должина понекогаш и до 12,5cm па и повеќе.
Алексеј Цатевич

Алексеј Цатевич (|Алексей Владимирович Цатевич; - ) — руски професионален друмски велосипедист, кој моментално вози за професионалната континентална екипа .
1 Кариера
Цатевич се натпреварувал како професионалец од почетокот на сезоната 2012, кога му се приклучил на , претходно настапувајќи за развојната екипа на Катјуша, , во 2011. По неколку пласмани во првите десет во текот на сезоната 2012, Цатевич ја постигнал својата прва победа во неговата професионална кариера во февруари 2013, кога ја освоил трката Ле Самин во Белгија. Цатевич нападнал на околу 500 метри пред целта и успеал да ја победи групата на целта во Дур.
Бил вклучен во почетниот состав за Џиро д’Италија 2016. На деветтата етапа, поединечниот хронометар, Цатевич бил казнет заради пресекување зад Тобијас Лудвигсон. Покрај тоа, Катјуша го повлекла од трката.
Починал на 8 април 2024 г. во родното место.
2 Достигнувања
;2007
: 1. Трофео Сан Роко
: 1. Етапа 1 Трофе Сентр Морбијан
;2008
: 1. Џорни Маркиџани
;2009
: 4. Трофео Чита ди Сан Вендемијано
: 9. Гран Премио дела Либерационе
: 10. ГП Инда
;2010
: 1. Краен пласман Гагра-Сухуми
::1. Етапа 1
: 2. Копа дел Мобилио
: 10. Гран Премио дела Либерационе
;2011
: 1. Национално критериум првенство
: 1. ГП де ла Вил де Ножен сир Езе
: 1. Етапа 2 Тур Јероскипис
: 1. Етапа 2 ГП Коста Азул
: 1. Етапа 4 Тур Алзас
: 1. Етапа 6 Трка околу Бугарија
: 2. Ла Кот Пикард
: 2. ГП Москва
: 2. ГП Будимпешта
: 7. ЗЛМ Тур
: 7. ГП Крањ
: 10. Мајор Куп
;2012
: 8. Трофео Палма де Мајорка
: 8. Ле Самин
: 8. Хел ван хет Мергеланд
: 10. Трофео Мигјорн
;2013
: 1. Ле Самин
: 1. Етапа 3 Сетимана Сиклистика Ломбарда
: 9. Трка околу Франкфурт
: 10. Краен пласман Трка околу Белгија
;2014
: 2. Ле Самин
: 7. Гент-Вевелгем
: 10. Брабант Пејл
;2015
: 10. Дварс дор Вландерен
: 10. Краен пласман Сиркут де ла Сарт
;2016
: 1. Етапа 7 Волта а Каталуња
: 2. Класика де Алмерија
: 7. Друмска трка „Кедел Еванс“
Пенеминде

Пенеминде (|Peenemünde) — општина и морско пристаниште на најзападниот крај од островот Узедом на Балтичкото Море. Општината се наоѓа во округот Западна Померанија-Грајфсвалд, во Мекленбург-Западна Померанија, Германија. Пенеминде е познат како родното место на современата ракетна наука (поради „Военоистражувачкиот центар Пенеминде“ или само „Полигон Пенеминде“), денес заменет со Историско-техничкиот музеј Пенеминде. Во близина на општината се наоѓа аеродром.
1 Историја
Во текот на и век, Пенеминде бил дел од регионот Цирципанија, областа населена со западнословенско племе, дел од сојузот Љутичи. Областа била припоена кон Марката Билунг на Светото Римско Царство во 936, но влијанието на царството кон областа слабееле до крајот на векот по успешното словенско востание. Кон крајот на , по Вендските крстоносни војни, областа потпаднала под власта на Војводството Померанија. По Кременскиот дговоро во 1236, најголем дел од областа припаднал на Маркгрофовијата Бранденбург.
Во Втората светска војна, областа било вклучена во развојот и производството на ракетите Фау 2, додека производството не било пренесено во Нордхаузен. Доковите на селото биле користени за бродовите, кои ги довлекувале остатоците на Фау 2 ракетите од нивните проби во Балтичкото Море. Германските научници, како Вернер фон Браун, кои работеле во објектот Фау 2 биле познати како Пенеминденци („Peenemünders“). Целиот остров бил освоен од советската Црвена армија на 5 мај 1945. Фабриката за производство на течен кислород сè уште стои во урнатини на влезот на Пенеминде.
Повоеното пристаниште било советска поморска база, додека не била наменета за вооружените сили на Источна Германија во 1952. Објектите на пристаништето најпрвин биле користени од источногерманската поморска полиција, додека не биле изградени нови објекти. На 1 декември 1956, седиштето на Првата флота на источногерманската морнарица било воспоставено во Пенеминде.
Историско-техничкиот музеј Пенеминде, музеј за Втората светска војна се наоѓа на Европската патека на индустриско наследство, отворен во 1992.
Узедом-Југ

Узедом-Југ (|Usedom-Süd) — општинска заедница во округот Западна Померанија-Грајфсвалд, во Мекленбург-Западна Померанија, Германија. Седиштето на општинската заедница е во градот Узедом.
Општинската заедница Узедом-Југ се состои од следниве општини:
Бенц (Узедом)

Бенц (|Benz; |Benice) — општина на островот Узедом во округот Западна Померанија-Грајфсвалд, во Мекленбург-Западна Померанија, Германија. Областа на општината била населена уште од камено доба, додека првото споменување на селото потекнува од 1229 и низ годините, неколкупати ја променило сопственост, вклучувајќи ги Шведска и Прусија.
Било познато место за посетители, поради нејзината сликовита местоположба помеѓу ридови и езера, сликовитата ветерница, старата црква Св. Петар и гробови на познати луѓе, како германскиот сликар Ото Нимајер-Холштајн. Ветерницата, Ерхолердермиле, која била во употреба до втората половина на век е отворена за јавноста. Делови од црквите потекнуваат од век.
Низа на слики и графики од Лионел Фејнингер го носат името Бенц. Создал многу графики и слики на места во Бенц. Прошетката низ градот ги води посетителите на тие места. Патеката е обележана со плочи во земјата, дозволувајќи и самоводење. Фејнингер продолжил да го употребува местото за работа до неговата смрт, и покрај тоа што се вратил да живее во САД.
Гарц (Узедом)

Гарц (|Garz) — општина на островот Узедом во округот Западна Померанија-Грајфсвалд, во Мекленбург-Западна Померанија, Германија.
Во близина на општината е регионалниот Аеродром Херингсдорф. Пред влегувањето на Полска во рамките на Шенгенскиот договор, постоел граничен премин со Швиноујшќе, ограничен само на пешаци, велосипеди и автобуси.
Фудбалски куп на Македонија 2001-2002

Македонскиот куп во фудбал 2001-02 било 10. издание на Купот на Македонија. Во оваа сезона шампион била Победа и си обезбедила место во прелиминарната квалификациска рунда во УЕФА Купот 2002-03.
1 Шеснаестина финале
Клуб, Резултат, Клуб
Металург, 2:4, Победа
Саса, 1:1 (6-5 пен.), Напредок
Охрид, 1:10, Работнички
Металург (В), 0:3 (служ.), Беласица
Скопје, 2:3, Борец
Младост, 0:4, Пелистер
Осогово, 3:0 (служ.), Тетекс
Силекс, 7:0, Слога (В)
Вардар, 2:0, Куманово
Брегалница (Д), 3:0 (служ.), Шкендија ХБ
Венец, 0:4, Македонија Ѓорче Петров
Работник (Б), 0:1, Тиквеш
Гостивар, 1:2, Слога Југомагнат
Алумина, 0:2, Цементарница 55
Кожуф, 3:2, 11 Октомври
Караорман, 3:1, Новаци
2 Осминафинале
Клуб, Вк.резултат, Клуб, 1 натпревар, 2 натпревар
Слога Југомагнат, 6:2, Беласица, 4:1, 2:1
Брегалница (Д), 2:4, Силекс, 2:1, 0:3
Вардар, 8:1, Саса, 2:0, 6:1
Борец, 1:6, Победа, 0:1, 1:5
Осогово, 3:2, Кожуф, 2:1, 1:1
Пелистер, 2:3, Цементарница 55, 1:2, 1:1
Македонија Ѓ.П., 2:3, Караорман, 1:1, 1:2
Работнички, 2:3, Тиквеш, 0:2, 2:1
3 Четвртфинале
Клуб, Вк.резултат, Клуб, 1 натпревар, 2 натпревар
Слога Југомагнат, 4:2, Тиквеш, 3:0, 1:2
Цементарница 55, 6:4, Силекс, 6:2, 0:2
Караорман, 2:5, Победа, 1:1, 1:4
Вардар, 10:0, Осогово, 7:0, 3:0
4 Полуфинале
Клуб, Вк.резултат, Клуб, 1 натпревар, 2 натпревар
Победа, 3:0, Слога Југомагнат, 2:0, 1:0
Цементарница 55, 2:2 (гол во гости), Вардар, 0:0, 2:2
5 Финале
Куп на Македонија2001-02 Победник
Победа 1. титула
Пудагла

Пудагла (|Pudagla) — општина во округот Западна Померанија-Грајфсвалд, во Мекленбург-Западна Померанија, Германија. Од 1307/09 до реформацијата бил седиште на Манастир Пудагла или Узедом, кој бил преместен од Узедом. По секуларизацијата на манастирот, тој служел како административен центар. Историски градби се поранешната манастирска црква, некои руини на манастирот и замокот.
Лодин

Лодин (|Loddin) — општина на островот Узедом во округот Западна Померанија-Грајфсвалд, во Мекленбург-Западна Померанија, Германија.
Малото крајбрежно бањско одморалиште, Лодин се наоѓа на теснец на островот Узедом на Балтичкото Море. Се наоѓа во рамките на Природниот парк Узедом и е еден од четирите т.н. „Килибарни бањи“ на островот, поврзани со 12-километри долгата песочна плажа, наречена Килибарна плажа. Останатите три килибарни бањи се Козеров, Икериц и Цемпин.
Лодин поседува лозја на Балтичкото Море.
Местото е поврзано со сојузниот автопат Б111 и поседува железничка станица.
Морено Хофланд

Морено Хофланд (|Moreno Hofland; р. ) — холандски професионален друмски велосипедист, кој вози за UCI World Tour екипата .
Во мај 2015 година, Холанд ја добил својата прва победа во сезоната во масовен спринт на втората етапа на Тур де Јоркшир.
1 Достигнувања
;2011
: 1. Етапа 1 Тур де л’Авенир
: Крајц Брајц
::1. Етапа 2
::1. Етапа 4
;2012
: 1. Национално друмско првенство под 23 години
: 1. Етапа 2 Тур де л’Авенир
: 1. Етапа 4 Крајц Брајц
;2013
: 1. Краен пласман Трка околу Хајнан
::1. Бодовен пласман
::1. Етапа 1
::1. Етапа 6
::1. Етапа 8
;2014
: 1. Класик Волта Лимбург
: 1. Етапа Вуелта а Андалусија
: 1. Етапа 2 Париз-Ница
: 1. Етапа 1 Трка околу Хајнан
: 1. Етапа 1 Трка околу Јута
: 2. Курне-Брисел-Курне
;2015
: 1. Етапа 2 Тур де Јоркшир
: 3. Краен пласман Стер ЗЛМ Тур
::1. Етапа 3
: 9. Класик РајдЛондон-Сари
;2016
: 3. Национале Слејтингспрејс
;2017
: 1. Класик Фамен Арден
: 3. Европско друмско првенство
: 3. Класик Арнем-Венендал
: 4. Класик Про Такс
;2018
: 8. Трка за сеќавање на Големата војна
: 9. Класик Хандзаме
1.1 Распоред на резултатите на големите трки
Голема трка, 2014, 2015, 2016, 2017
Џиро, —, 136, СО, 139
Тур, —, —, —, —
Вуелта, СО, —, —, —
СО = се откажал; — = не учествувал
Готфрид Свартхолм

Пер Готфрид Свартхолм Варг (роден на 17 октомври 1984), алијас анаката, е компјутерски специјалист од Шведска, познат како поранешен соосновач на вдомувачот PRQ и соосновач на BitTorrent страната The Pirate Bay заедно со Фредрик Неиј и Петер Сунде.
1 Наводи
Серменински манастир

Серменинскиот манастир претставува македонски православен машки манастирски комплекс сместен во атарот на гевгелиското село Серменин во пазувите на планината Кожуф.
1 Историја
Според некои преданија, тука во минатото постоел манастир со голема соборна црква посветена на Пророкот Илија. За време на турското ропство целиот манастир бил запален и разрушен, а монасите убиени. На почетокот на 21 век, месното население и надлежната епархија решиле да го возобноват овој манастир. Денес (2013) манастирот е сѐ уште во изградба, каде манастирската црква е готова, додека конаците се во завршна фаза.
1.1 Св. Илија
Главна манастирска црква е таа што е позветена на Пророкот Илија. Црквата е осветена на 22 септември 2013 година. Според преданијата, црквата е изградена на местото на кое во периодот од 15 до 18 век постоела поголема соборна црква „Св. пророк Илија“.
1.2 Конаци
Мананстирот има еден конак кој е во узизградба.
Икериц

Икериц (|Ückeritz) — општина во округот Западна Померанија-Грајфсвалд, во Мекленбург-Западна Померанија, Германија.
Икериц е мало крајбрежно бањско одморалиште и се наоѓа на островот Узедом на Балтичкото Море. Се наоѓа во рамките на Природниот парк Узедом и е една од четирите т.н. ''Килибарни бањи'' на островот, поврзани со 12-километри долгата песочна плажа наречена ''Килибарна плажа''. Другите три бањи се Лодин, Козеров и Цемпин.
Местото е достапно преку сојузниот автопат Б111 и железничката станица.
Цемпин

Цемпин (|Zempin) — општина и најмалото приморско одморалиште на островот Узедом во округот Западна Померанија-Грајфсвалд, во Мекленбург-Западна Померанија, Германија. Се наоѓа помеѓу Циновиц и Козеров на најтесниот дел на островот.
Цемпин се наоѓа на теснец на островот Узедом. Се наоѓа на рамките на Природниот парк Узедом е една од четирите т.н. ''Килибарни бањи'' на островот, поврзани со 12-километри долгата песочна плажа наречена ''Килибарна плажа''. Другите три бањи се Лодин, Козеров и Икериц.
Местото е достапно преку сојузниот автопат Б111 и железничката станица.
1 Историја
Местото било спомнато првпат во 1571. Било опишано како земјоделство и рибарско село и оттогаш сменило повеќе власти. Хотелот на плажата бил изграден во 1895, означувајќи го почетокот на Цемпин како приморско одморалиште. Во 1911 била изградена железничката линија, приклучувајќи се на германскиот бањски сојуз во 1928 и во 1933 била изградена крајбрежната патека.
Помеѓу 1943 и 1945 во шумата помеѓу Циновиц и Цемпин биле изградена три рампи за ракетите Фау 1 за пробни тестови. Денес се останати некои остатоци од нив. Во 1956 бил создаден камп и од 1990, Цемпин бил национално признаен како приморско одморалиште.
Тош ван дер Санде

Тош ван дер Санде (|Tosh Van der Sande; р. ) — белгиски професионален друмски велосипедист, кој вози за UCI World Tour екипата . Ван дер Санде се смета за специјалист за класици.
1 Кариера
1.1 Рана кариера
Како јуниор имал успех во велодромски велосипедизам. Во 2011 година ја освоил Лиеж-Бастоњ-Лиеж под 23 години.
1.2 Професионална кариера
Станал професионалец со екипата во 2012 година и возел на својата прва голема трка следната година на Вуелта а Еспања. Го продолжил својот договор во 2013 година и оттогаш останал во екипата.
Откако случајно навел погрешна марка за спреј за нос во документите на трката Шест дена Гент каде имал позитивен тест за преднизолон, супстанца која се содржи во спрејот за нос софразолон, тој бил привремено суспендиран од екипата. Подоцна бил очистен за тоа од UCI.
2 Достигнувања
;2006
: Национално велодромско првенство под 23 години
::1. Бодовна трка
::1. Скреч
::2. Спринт
: Национално јуниорско велодромско првенство
::2. Медисон
::2. Екипна потера
;2007
: Национално јуниорско велодромско првенство
::1. Бодовна трка
::1. Скреч
::2. Медисон
::2. Екипен спринт
: 3. Алст-Сент Труиден
: 3. UIV Куп, Гент
;2008
: Светско јуниорско велодромско првенство
::1. Бодовна трка
::2. Медисон
: Национално јуниорско велодромско првенство
::1. Бодовна трка
::1. Скреч
::1. Медисон
::1. Екипна потера
: UIV Куп
::1. Гент
::2. Минхен
: 1. Етапа 2 Ронде ван Антверпен
: 2. Краен пласман Џиро дела Тоскана
::1. Бодовен пласман
::1. Етапа 1
::1. Етапа 3
: 2. Алст-Сент Труиден
: 4. Краен пласман Трофео Карлсберг
::1. Етапа 4
: 5. Краен пласман Минстерланд
::1. Бодовен пласман
::1. Етапа 2
: 10. Светско јуниорско друмско првенство
;2009
: 1. Етапа 4 Тур де ла Провинс де Намур
;2010
: 10. Лиеж-Бастоњ-Лиеж под 23 години
;2011
: 1. Лиеж-Бастоњ-Лиеж под 23 години
: 1. Етапа 1 Вуелта а Навара
: 3. Краен пласман Тур де Лиеж
::1. Етапа 5
: 3. Ла Кот Пикард
: 4. Краен пласман Триптих на планините и замоците
::1. Етапа 1
::1. Етапа 3
: 6. Флеш Ардене
: 8. Краен пласман Тур де Норманди
: 9. Светско друмско првенство под 23 години
;2012
: 1. Планински пласман Три дена Де Пане
: 3. Борсбек Индивидуел
: 4. Фландриско првенство
: 7. Гулегем Курс
;2013
: 9. ГП Импанис-Ван Петегем
;2014
: 2. ГП Импанис-Ван Петегем
: 4. Омлоп ван хет Хутланд
;2015
: 2. Париз-Тур
;2016
: 1. Етапа 2 Тур де л’Ен
: 7. Краен пласман Три дена Западна Фландрија
: 10. Национале Слејтингспрејс
;2017
: 2. Краен пласман Тур де Валони
: 6. Велосипедски класик Брухе
;2018
: 10. Хале-Ингоигем
;2019
: 2. Краен пласман Тур де Валони
::1. Етапа 5
;2021
: 2. Класик Примус
: 3. Бриселски велосипедски класик
: 3. Гран при де Валони
: 5. Краен пласман Трка околу Данска
: 5. Дварс дор Вландерен
: 10. Амстел Голд Рејс
;2022
: 9. Краен пласман ЗЛМ Тур
2.1 Распоред на резултатите на големите трки
Голема трка, 2013, 2014, 2015, 2016, 2017, 2018, 2019, 2020, 2021
Џиро, —, 93, —, —, —, СО, 64, —, —
Тур, —, —, —, —, —, —, —, —, СО
Вуелта, 127, —, 49, 109, —, 114, 65, 96, —
СО = се откажал; — = не учествувал
Квантитативна лингвистика

Квантитативната лингвистика (КЛ) — дисциплина на општата лингвистика, а поточно на математичката лингвистика. Квантитативната лингвистика се занимава со учењето јазик, јазичната промена, како и структурата на природните јазици. Квантитативната лингвистика ги истражува јазиците користејќи статистички методи. Целта на оваа дисциплина е формулацијата на јазичните правила и општа теорија на јазикот во смисла на зададен сет меѓусебно поврзани јазични правила. Синергетската лингвистика уште од самиот почеток била наменета за оваа цел. КЛ е заснована на резултатите од јазичната статистика.
1 Правила
Во КЛ, концептот на правило е сфатен како класа на хипотези за правила, кои биле добиени од теоретска претпоставка, и тие се математички формулирани, тие се поврзани со други правила во полето и биле успешно тестирани со емпирични податоци.
1.1 Јазични правила
Постојат поголем број предложени јазични правила, меѓу нив:* Правило на разнообразност,
* Должина:
** Правило на дистрибуција на должината на морфемата;
** Правило на дистрибуција на должината на ритмичките единиц;
** Правило на дистрибуција на должината на реченицата;
** Правило на дистрибуција на должината на слогот;
** Правило на дистрибуција на должината на зборот.
2 Поврзано
*Лингвистика
Описна лингвистика

Јазичниот опис, описната лингвистика или дескриптивна лингвистика, е гранка на лингвистиката, која се занимава со објективно анализирање и опишување на тоа како јазикот е (бил) зборуван од група на луѓето во говорната заедница. Сето научно истражување во лингвистиката е описна. Како и другите науки, целта на лингвистика е да го набљудува свет како што е, без предрасуди и пресудувања за тоа како би требало да биде. Современата описна лингвистика е заснована на структуралниот пристап кон јазикот, како што е кај Леонард Блумфилд и останатите. Описната лингвистика често е споредена со кодификацијата. Овие две се комплементарни, но имаат различни приоритети и понекогаш се во конфликт. Поимот „дескриптивизам“ се користи да се означи верувањето дека описот е позначаен од учењето.
Точен опис на реалниот говор е тежок проблем, и јазичарите често се ограничени на приближности. Скоро секоја лингвистична теорија има свое потекло во практичните проблеми на описната лингвистика.
Описната лингвистика се смета за описно адекватна ако ги достигне, делумно или целосно, следниве цели:
# опис на фонологијата на јазикот,
# опис на морфологијата на јазикот,
# опис на синтаксата на јазикот,
# опис на лексичното зборообразување,
# документација на зборовниот фонд, најмалку барем 1000 зборови,
# репродукција на неколку текстови.
Узедом (град)

Узедом (|Usedom; исто така понекогаш нарекуван Штат Узедом или „Град Узедом“) — град на истоимениот остров, во округот Западна Померанија-Грајфсвалд, во сојузната покраина Мекленбург-Западна Померанија, Германија. Градот претставува административно седиште на општинската заедница Узедом-Југ.
Целиот остров Узедом бил именуван по градот во средновековниот период.
1 Географија
Градот се наоѓа во југоисточниот дел на островот Узедом, во т.н. заднинска земја (''Achterland''), на северозападниот брег на Одарскиот Залив („Oderhaff“). Градот се граничи на север и запад со Пенештром, западниот премин на заливот со Балтичкото Море.
1.1 Градски единици
Следниве единици припаѓаат на градот Узедом:
2 Историја
Областа била населена уште од неолитот, а од и век од Словените, кои изградиле замок на ридот, сега познат как Шлосберг. Името на градот доаѓа од словенскиот збор „узнам“, што означува речно устие. На почетокот на век, местото било уништено од Данците.
Во 1128, Западна Померанија го прифатила христијанството и кратко потоа бил основан премонстратензијанскиот манастир, Узедом (исто така познат како Манастир Гробе или Пудагла), во самиот град. Во век, германската населба Узедом била основана како дел од источното доселување. На 23 декември 1298, Узедом добил градски права.
Градот изгорел двапати во големи пожари во 1475 и 1688. По Штетинскиот договор и последователниот Вестфалски мир (1648), Узедом заедно со цела Западна Померанија, градот станал дел од Шведска Померанија до 1720, кога бил вратен на Прусија. Од 1720 до 1945, градот бил пруски. Градот има железничка врска од 1876.
Во 1934, кај Карнин, бил изграден железнички мост, но бил уништен во Втората светска војна. По војната, градот најпрвин припаѓал на покраината Мекленбург-Западна Померанија, додека Источна Германија не ги укинала покраините во 1952, кога припаднал на Округот Росток. При Повторното обединување на Германија во 1990, Узедом уште еднаш се нашол во покраината Мекленбург-Западна Померанија.
3 Знаменитости
Вредно за разгледување во Узедом се Портата Анклам (''Anklamer Tor''), Црквата Св. Богородица (''Marienkirche''), Шлосберг (''Schloßberg'') со неговиот споменик за преминот во христијанството направен од Ото Бамбершки во 1128 и урнатините на железничкиот мост Карнин.
4 Сообраќај
Низ Узедом поминува главниот сојузен автопат Б110, поврзувајќи го островот со градот Пинов на копното и Анклам. Во другата насока, Б110 се здружува со Б111, патот кој води низ северниот брег на островот Узедом, кај бањата Албек. До 1945, градот имал железничка станица на линијата Духеров-Свинеминде, која сега е дом на центарот на природниот парк. Узедом, денес се наоѓа далеку од единствената островска железничка линија (''Usedomer Bäderbahn''). Узедом има мало пристаниште на Узедомското Езеро, кое е поврзано со заливот преку канал.
5 Меѓународни односи
5.1 Збратимени градови
Узедом е збратимен со следниве градови:
* Волин, Полска
Шутка Сити ТВ

Шутка Сити ТВ (|Sutka City TV) е приватна телевизија сместена во Париз, Франција. Оваа телезија е единствена телевизија во Европската Унија која прикажува програма на ромски јазик. Нејзин основач и моментален директор е Андријан Џеладин, ром по потекло од Македонија. Името на телевизијата е инспирирано од скопската населба Шуто Оризари, или популарно наречена Шутка.
Шутка Сити ТВ е основана во септември 2012 година по двегодишни напори на нејзиниот раководител, чија цел е преку овој медиум да ја промовира ромската култура и традиција. Џеладин сака да ги отстрани предрасудите за Ромите во Франција. Програмата освен музика, содржи и снимени и емисии во живо.
Антрополошка лингвистика

Антрополошката лингвистика — гранка на лингвистиката која го проучува односот на јазикот со културата и односот меѓу човековата биологија, когницијата и јазикот. Ова е слично со лингвистичката антропологија, која пак е гранка на антропологијата која го проучува човекот преку јазикот.
1 Полиња
Антрополошката лингвистика е поврзана со:
* описна лингвистика: опишување дијалекти и говори (јазикот се опишува на секое ниво, односно на фонетско, фонолошко, морфолошко, синтаксно, семантичко и прагматично).
* историска лингвистика: опис на промените кои настанеле во дијалектот или говорот.
* етнолингвистика: анализирање на односот меѓу културата, мислата и јазикот.
* социолингвистика: анализирање на социјалните функции на јазикот.
2 Поврзано
* Социолингвистика
* Лингвистика
Леон Купер

Леон Купер (|Leon N Cooper; - ) — американски физичар и Нобелов лауерат, кој заедно со Џон Бардин и Џон Роберт Шрифер ја развиле БЦС-теоријата за суперспроводливост. Тој исто така го именувал Куперовиот пар и придонел за развитокот на БЦМ-теоријата за синаптичката еластичност.
1 Биографија и кариера
Професорот Купер, кој е роден во Њујорк, во родниот град го завршува целото свое образование, вклучувајќи го и докторатот на престижниот Универзитет Колумбија во 1954 година.
Купер дипломирал во Средното училиште за науки во Бронкс во 1947 и добил
диплома за уметности во 1951, магистрирал во 1953, и станал доктор по филозофија во 1954 на Колумбискиот универзитет. Поминал една година во Институтот за напредни студии и предавал во Илиноискиот универзитет и Охајскиот државен универзитет пред да дојде во Брауновиот универзитет во 1958. Моментално е Томас Џ. Вотсон професор по наука на Универзитетот Браун.
Работел на истражувања на реномирани институции низ целиот свет, меѓу кои Институтот за напредни студии, Универзитетот во Илиноис, Универзитетот во Охајо, како и Европската организација за јадрени истражувања (ЦЕРН).
Ликот Шелдон Купер, кој игра во комедијата ''Бубалици'' на Си-Би-Ес, делумно е именуван по Леон Купер
2 Членства и признанија
*Пријател на Американското друштво на физичари
*Пријател на Американската Академија на науките и уметностите
*Член е на Американската Академија на Науките
*Член е на Американското филозофско друштво
*Член е на Американското здружение за напредок во науката
*Член е на Програмот за истражување на невронауки
*Дел од вопоставување на истражувањето на Алфред П. Слоун (1959–1966)
*Пријател на Институтот Гугенхајм (1965–66)
*Добитник на Нобелова награда за физика (1972)*Победник (заедно со Џон Роберт Шрифер на Комстоковата награда за физика на Националната академија за науки (1968)*Добитник на Џон Џејова награда на Колумбискиот колеџ (1985)*Добитник на седум почесни докторати
3 Објавени дела
Купер е автор на - колекција од есеи, вклучувајќи претходно необјавени материјали, на теми како свеста и структурата на универзумот. (Универзитетски печат на Кембриџ, 2014).
Купер е автор на неконвенцијалната либерално-уметничка книга по физика, оригинално: ''An Introduction to the Meaning and Structure of Physics („Запознавање со значењето и структурата на физиката“)''*Cooper, L. N. & J. Rainwater. , Nevis Cyclotron Laboratories at Columbia University, Office of Naval Research (ONR), United States Department of Energy (through predecessor agency the Atomic Energy Commission), (August 1954).
*Cooper, L. N., Lee, H. J., Schwartz, B. B. & W. Silvert. , Brown University, United States Department of Energy (through predecessor agency the Atomic Energy Commission), (May 1962).
*Cooper, L. N. & Feldman, D. , Brown University, (November 2010).
Македонско астрономско друштво

Македонското астрономско друштво (''МАД'') е претставничка организација од највисок ранг на астрономите од Македонија. Истото е член на Меѓународниот астрономски сојуз.
Друштвото е основано на 14 март 1996 година во просториите на Природно-математичкиот факултет при универзитетот „Св. Кирил и Методиј“ во Скопје, Република Македонија. Негов прв претседател беше професорот Мијат Мијатовиќ, чиј мандат престана во 2000 година со неговата смрт. Во текот на овие неколку години меѓу најважните започнати проекти се организацијата на Зимски астрономски школи за средошколци и Државни натпревари по астрономија. Негов наследник беше професорот Драган Михајловиќ, кој на чело на МАД остана до 2005 година. Во текот на неговото раководство е продолжена работата на првиот претседател, но се започнати и многу нови иницијативи. Од 2005 до 2016 година претседател на Друштвото беше професорката Гордана Апостоловска. Моментален претседател на Македонското астрономско друштво е професор Олгица Кузмановска.
Македонското астрономско друштво како асоцијација на научните работници, но и граѓаните љубители на астрономијата, астрофизиката и сродните науки, делува за афирмација и популаризација на астрономијата првенствено меѓу младите, но и кај целото население на Македонија преку организација на популарни предавања и соработка со локалните астрономски друштва низ македонските градови. МАД негува и потесна соработка со астрономски друштва од другите земји, особено со бугарското и српското астрономско друштво.
Костас Новакис

Костас Новакис — музичар и пејач на македонски народни песни во егејскиот дел на Македонија.
1 Животопис
Костас Новакис е роден во 1957 година во село Куфалово, Солунско, Егејска Македонија, каде работи како заболекар. Во 90-тите години започна да пее традиционални македонски песни во повеќе делови на Егејска Македонија. Овие песни обично ги пее сам, но понекогаш со неговата сопруга. Во 2002 и 2003, тој издал три ЦД-ња со македонски песни заедно со музичари од Гевгелија и Богданци од другиот дел на границата, односно од Република Македонија. Ова издаваштво беше забележано како „крајот на табу темата“ бидејќи во минатото не било дозволувано да биде пеено на македонски јазик во Грција. Тој изјавува дека има испеано повеќе од 1000 песни на својот јазик кои вртат во етерот на радијата на македонски јазик во овие краишта.
2 Поврзано
* Солунско
* Македонска музика
Етнолингвистика

Етнолингвистика, понекогаш именувана и како културна лингвистика, е поле на лингвистиката кое се занимава со проучување на односот меѓу јазикот и културата, и начинот на кој различни етнички групи го гледаат светот. Ова е комбинација на етнолигија и лингвистика.
Етнолингвистиката го проучува начинот на перцепцијата и концептуализацијата и нивното влијание врз јазикот, и покажува како ова е поврзано со различни култури и општества. Пример за ова е начинот на кој просторната ориентација е изразена во различните култури.
Култураната лингвистика — поим со кој се означува сродно поле на лингвистиката која го истражува односот меѓу јазикот, културата и концептуализацијата. Културната лингвистика се повикува на, но не е ограничена со, теоретската претстава и аналитичките алатки на когнитивната лингвистика и когнитивната антропологија. Централните елементи на пристапот се културната шема и културниот модел. Тоа испитува како различни одлики на јазикот кодираат шеми и културни модели. Во културната лингвистика, јазикот се гледа како доста вкоренет во групното ниво, културната когниција на говорната заедница.
1 Поврзано
* Антрополошка лингвистика
* Лингвистичка антропологија
* Лингвистика
Банделин

Банделин (|Bandelin) — општина во округот Западна Померанија-Грајфсвалд, во Мекленбург-Западна Померанија, Германија. Општината се состои од селата Кунцов, Шмолдов, Варгац и Банделин. Банделин се наоѓа на 15 километри јужно од Грајфсвалд и околу 3 километри северозападно од Гицков.
Графетика

Графетиката — дисциплина на лингвистиката која се занимава со анализа на физичките својства на формите кои се користат за пишување.
Графетиката е етична наука, што значи има надворешна перспектива и не е сконцентрирана со некој поедин систем на пишување. Ова се споредува со сродната емична дисциплина графемика, наука на односот меѓу различните форми за пишување кај некој одреден систем на пишување. Графетиката е аналогна на фонетиката: графетиката е науча за пишаното, додека фонетиката за изговореното. Како такво, може да се подели на две области: ''визуелна графетика'' и ''механичка графетика'', кои пак се аналогни на ''слушната'' и ''артикулационата фонетика''. Предмет на проучување се и печатениот и ракописниот текст.
1 Поврзано
* Графемика
* Лингвистика
* Системи на пишување
Грос Кизов

Грос Кизов (|Groß Kiesow) — општина во округот Западна Померанија-Грајфсвалд, во Мекленбург-Западна Померанија, Германија.
Општината се состои од следниве единици:
* Дамбек
* Грос Кизов
* Грос Кизов-Мајерај
* Кесин
* Клајн Кизов
* Клајн Кизов-Колони
* Кребзов
* Занц (Хоф I, III, IV, V, VI, VII)
* Шлагтов
* Шлагтов-Мајерај
* Штрелин
Карлсбург (Западна Померанија)

Карлсбург (|Karlsburg) — општина во округот Западна Померанија-Грајфсвалд, во Мекленбург-Западна Померанија, Германија.
Првичното име на местото било Гнацков. Во 1771 кралот Густав III, кој владеел со Шведска Померанија, го преименувал местото во Карлсбург по првото име на тогашниот земјопоседник Карл фон Бизмарк.
Јакопо Гварниери

Јакопо Гварниери (|Jacopo Guarnieri; р. ) — италијански професионален друмски велосипедист, кој вози за UCI World Tour екипата .
1 Кариера
Во септември 2014 година било објавено дека Гварниери ќе ѝ се приклучи на од 2015 година на двегодишен договор, најверојатно како главен помошник во спринтот за Александер Кристоф. Бил вклучен во почетниот состав за Тур де Франс 2015.
2 Достигнувања
;2007
: 1. Трофео Алсиде Дегаспери
: 1. Трофео Арведи
: 1. Етапа 7 Трка Олимпија
: 1. Етапа 2b Џиро дел Венето
;2008
: 1. ЗЛМ Тур
;2009
: 1. Етапа 3 Трка околу Полска
: 2. Гран Премио дела Коста Етруски
: 10. Ватенфал Класик
;2010
: 1. Етапа 1 Трка околу Полска
: 2. Џиро дел Фриули
: 4. Краен пласман Сиркут Франко-Белж
::1. Етапа 2
;2011
: 1. Етапа 3а Три дена Де Пане
: 7. Гран Премио Нобили Рубинетерие
;2012
: 4. ГП Стад Зотегем
;2016
: 5. Париз-Бурж
: 6. ГП Бруно Бегели
: 8. Гент-Вевелгем
2.1 Распоред на резултатите на големите трки
Голема трка, 2010, 2011, 2012, 2013, 2014, 2015, 2016, 2017, 2018
Џиро, —, —, —, —, —, —, —, —, —
Тур, —, —, —, —, —, 149, 165, СО, 144
Вуелта, 149, —, —, СО, 150, —, —, —, —
СО = се откажал; — = не учествувал
Коски на прстите

Коските на прстите (|ossa digitorum manus) се наречени фаланги 14 на број и претставуваат долги коски.
1 Делови и распоред
Секој прст со исклучок на палецот е составен од три коски- членчиња (|phalanges), а палецот од две членчиња;
*на секоја фаланга се разликуваат:
**тело (|corpus phalanges);
**два краја: горните и средните фаланги на двата краја имаат зглобни површини, а долните фаланги на долните краеви се рапави.
2 Метакарпални коски
Горните краеви на коските на прстите се граничат со метакарпалните коски (|ossa metacarpalia) и служат за поврзување на коските на прстите со коренот на дланката:
*претставуваат пет долги коски, означени со редни броеви идејќи од палецот кон малиот прст.
2.1 Делови
На сите метакарпални коски се разликуваат:
*тело (|corpus metacarpales);
*два краја: горните краеви се зглобуваат со долниот ред од карпалните коски, а долните краеви се зглобуваат со првите коски од прстите.
3 Зглобови
Зглобовите на метакарпалните коски и коските на прстите им овозможуваат поврзување со карпалните коски и поврзување со фалангите:
*карпометакарпални зглобови го поврзуваат долниот ред од карпалните коски со горните краеви од метакарпалните коски, со исклучок на зглобот од палецот кој е седлест другите четири зглоба се полуподвижни;
*метакарпофалангеални зглобови ги зглобуваат долните краеви на метакарпалните коски и горните краеви од горните фаланги. Се вршат движења на флексија, екстензија на прстите како и ширење и собирање на прстите;
*интерфагеални зглобови ги поврзуваат меѓу себе фалангите од прстите. Се вршат движења на флексија и екстензија на прстите.
4 Мускули
Мускули кои помагаат во движење на дланката и прстите:
*латерална група ја сочинуваат четири мускули, кои градат над палецот испакнување наречено тенар и го движат палецот;
*средна група ја сочинуваат единаесет мускули и помагаат во движењето на прстите;
*медијална група ја сочинуваат четири мускули кои градат над малиот прст испакнување наречено хипотенар, учествуваат во движењето на малиот прст.
5 Галерија
Гицков

Гицков (|Gützkow) — град во округот Западна Померанија-Грајфсвалд, во сојузната покраина Мекленбург-Западна Померанија, Германија. Се наоѓа околу 15 километри јужно од Грајфсвалд, на северниот брег на реката Пене. Гицков бил средиштен град во средновековното Грофовија Гицков.
1 Историја
Името Гицков потекнува од словенскиот стар полапски јазик, како што е случај во повеќето топоними во Мекленбург-Западна Померанија. Најстарите спомнувања на името се од 1128 како Гозгауја (''Gozgauia''), во 1140 како Чозчо (''Chozcho''), во 1163 како Гозкове (''Gozkowe''), во 1175 како Гоцчове (''Gotzchowe''), во 1183 како Чозкове (''Chozkowe''), во 1207 како Гоцкове (''Gotzkowe''), во 1214 како Чозкове (''Chozcowe''), во 1228 како Гуцкове (''Gutzkowe'') и потекнуваат од полапскиот збор ''Gost'', што означува „гостин“, бидејќи градот имал храм, кој го посетувале многу гости. Претпоставката за лице именувано Чоков не е засновано на факти.
Цисов

Цисов (|Züssow) — општина во округот Западна Померанија-Грајфсвалд, во Мекленбург-Западна Померанија, Германија. Општината претставува административно седиште на истоимената општинска заедница.
Железничката станица Цисов ја поврзува општината со Штралзунд, Грајфсвалд, Ангерминде, Еберсвалде и Берлин. Станицата е исто така опслужувана од брзите возови на Германските железници, кои ја поврзуваат областа со градови во Германија и Чешка. Цисов е исто така станица за возовите за островот Узедом, со што се поврзува со копното.
Национален уметник на Македонија

Национален уметник на Република Македонија — титула која ја доделува Претседателот на Република Македонија врз основа на предлог од министерот за култура, а по претходно мислење на комисија. Се доделува на уметник кој создава дела од уметничкото творештво или изведува дела како актер, режисер, костимограф, сценограф, ликовен уметник, фотограф и архитект, вокално-инструментален солист, диригент, композитор, писател, сценарист, кореограф и балетски уметник.
Титулата почнала да се доделува од 2011 г. согласно посебно донесениот закон за оваа титула. Секој носител на титулата доживотно секој месец добива 60.000 денари и има право да му се издаде монографија за неговото творештво од буџетот на државата.
Наградата за последен пат била доделена во 2016-та година, кога била укината.
Со законот со кој истата била укината, на националните уметници кои веќе се стекнале со титулата им се гарантирала натамошна исплата на вклучената сума.
1 Критериуми
Титулата претставува е највисоко признание од областа на културата во земјата и се доделува на уметник кој исполнува општи ''и'' поединечни критериуми:
1.1 Општи критериуми
* Наградениот треба да им исклучителен придонес во градењето и унапредувањето на културата и уметноста на Република Македонија, како и за нејзина афирмација во светот; или
* Да е добитник на една од следниве државни награди: „11 октомври“ за животно дело, „11 октомври“ за долгогодишни остварувања во културата и уметноста, „Св. Климент Охридски“ за долгогодишни остварувања во културата и уметноста или „23 октомври“ за долгогодишни остварувања во културата.
1.2 Поединечни критериуми
Покрај општите критериуми, уметникот од областа на ликовната уметност треба да исполнува поединечни критериуми за остварувања во земјата и странство, кои се разликуваат во зависност од дејноста и творештвото на уметникот. Тие се наведени во Член 3 од Закон за националниот уметник на Република Македонија.
2 Носители
Име, Дејност, Слика, Година
Симон Трпчески, пијанист, 2011
Милчо Манчевски, режисер, 2012
Есма Реџепова, пејачка на ромска и македонска народна музика, 2013
Борис Трајанов, оперски пејач, 2014
Ана Дурловски, оперска певица, 2015
Никола Маџиров, поет, 2016
3 Поврзано
* Национален уметник — други вакви титули во светот
* Народен артист
Бој ван Попел

Бој ван Попел (|Boy van Poppel; р. во ) — холандски професионален друмски велосипедист, кој моментално вози за UCI World Tour екипата . Тој е син на поранешните велосипедисти Жан Пол ван Попел и Леонтин ван дер Линден.
1 Професионална кариера
На 12 септември 2008, Ван Попел ја освоил петтата етапа на Трката околу Мисури. Со таа победа му го нанел првиот пораз во масовен спринт на Марк Кевендиш од Џиро д’Италија 2008 одржана во мај1. На Трката околу Британија 2012, Ван Попел постојано завршувал во првите десет на бројни етапи, што му помогнало да го обезбеди бодовниот пласман пред второпласираниот Марк Кевендиш.
Кон крајот на 2012, Ван Попел потпишал договор за сезоната 2013 со екипата , станувајќи трет член на неговото семејство кој е дел од екипата; неговиот брат Дани исто така ѝ се приклучил на екипата за сезоната 2013, како прва година професионална сезона, додека неговиот татко Жан Пол работел како спортски директор во екипата.
Ван Попел му се приклучил на за сезоната 2014, откако неговата претходна екипа, , се распаднала на крајот на сезоната 2013. Бил именуван во почетниот состав за Вуелта а Еспања 2015.
2 Достигнувања
;2008
: 1. Етапа 5 Трка околу Мисури
: 9. Омлоп ван хет Васланд
;2009
: 1. Етапа 3 Тур де Норманди
: 1. Пролог (ТТТ) Трка Олимпија
: 2. Шал Селс-Мерксем
;2010
: 1. Етапа 4 Крајц Брајц
: 5. Класик Шатору
: 6. Зелик-Галмарден
: 9. Дварс дор Дренте
;2011
: 5. Краен пласман Ронде ван Дренте
;2012
: 3. Нокере Курсе
: 8. Краен пласман Трка околу Британија
::1. Бодовен пласман
: 8. Класик Хандзаме
;2013
: 4. Кансер Кансил Хелплајн Класик
: 6. Ватенфал Класик
: 6. Амстел Курасао Рејс
;2014
: 8. Хале-Ингоигем
;2017
: 9. Краен пласман Три дена Де Пане
2.1 Распоред на резултатите на големите трки
Голема трка, 2013, 2014, 2015, 2016
Џиро, —, 131, 146, СО
Тур, 144, —, —, —
Вуелта, —, —, 158, —
СО = се откажал; — = не учествувал
Октавио Паз

Октавио Паз (31 март 1914, Мексико - 1998, Мексико) — мексикански поет, есеист, публицист, теоретичар на поезијата, антологичар, преведувач, основач и уредник на книжевни списанија и дипломат. Добитник е на Нобелова награда за литература во 1990 година. Се смета за најзначаен мексикански поет и, заедно со Сесар Ваљехо, Пабло Неруда и Хорхе Луис Борхес, водечки поет на хиспаноамериканската поезија.
1 Животопис
Роден во Мексико, во 1914 година. Студирал хиспаноамериканска поезија во САД. На почетокот на Шпанската граѓанска војна учествувал на Меѓународниот конгрес на интелектуалците против војната и за одбрана на републиката. Престојувајќи повеќепати во САД, Франција и во други земји, а направил и долгогодишна кариера на дипломат. Последните децении од животот се повлекол во својата земја, каде активно учествувал во литературниот, културниот и општествениот живот. Умрел во Мексико, во 1998 година.
2 Работни обврски
Поет и мислител, но бил и љубопитник и патувач, професор и дипломат во Франција, Швајцарија, Индија, Јапонија и други земји. Својот повеќегодишен престој како амбасадор на Мексико и Индија (1962-1968) тој го крунисал со запознавање на културата, религијата и филозофијата на земјата и поопфатно на Истокот, што го инспирилало со длабоко поетско доживување и мислење за вечните теми на постоењето.
3 Инспирација
Неговата поезија била инспирирана од најсвежите извори на шпанската поетска традиција. Таа го изодела патот од барокот до романтизмот, а потоа за да се напојува со поезијата на францускиот симболизам и надреализам и на шпанската модерна, на егзистенционализмот и на поезијата на Елиот, Езра Паунд и Борхес, до современите текови на лириката од втората половина на XX век, на поезијата чиј значаен творец бил и самиот тој.
4 Поезија
Најзначајни дела на Паз се:
*Шумска месечина (1933)
*Но парсан (1937)
*Под твојата светла сенка и други песни за Шпанија (1937)
*Човечкиот корен (1937)
*На брегот на светот (1942)
*Слобода под заклетва(1949)
*Орел и сонце( 1951)
*Семиња за една химна (1954)
*Сончев камен (1957)
*Дивото време(1958)
*Дождалец (1962)
*Сеопшт ветер (1965)
*Бело (1967)
*Источна страна (1968)
*Јаснини на минатото (1975)
*Враќање (1976)
*Дрво однатре (1987)
исто така, Октавио Паз објавил и триесетина книги со есеи и студии.
5 Влијание
Во 1975 година, познатиот српски поет Васко Попа ја напишал песната „Додворување на карпите“ (српски: ''Удварање стенама''), посветена на Паз. Песната „Ноќеска во твојата постела“ на македонскиот поет Анте Поповски е инспирирана од следниве стихови на Паз: „Ноќеска во твојата постела / Бевме торјца: Ти јас месечината...“.
Слично на тоа, стихот на Паз: „Ветрот се враќа во студената постела на огнот“ е инспирација за песната „Студена постела на огнот“ на Анте Поповски.
Корен на стапалото

Коренот на стапалото (|tarsus) се состои од седум коски рапределени во два реда (заден и преден ред) и служи за поврзување на стапалото со подколеницата.
1 Коски во предниот ред
Во предниот ред се наоѓаат пет коски: коцкеста коска (|os cuboideum), чунеста коска (|os naviculare), а пред неа три клинести коски: медијална (| os cuneiforme mediale), средна (|os cuneiforme intermedium) и латерална (|os cuneiforme laterale).
2 Чунеста коска
Чунестата коска (| os naviculare) се наоѓа на медијалната страна од стапалото и се поврзува проксимално со скочната коска, дистално со трите клинести коски и странично со коцкестата коска. Осификацијата е последна кај чунестата коска и настанува до крајот на втората година кај девојчињата и почетокот на четвртата година кај момчињата.
3 Коцкеста коска
Коцкестата коска (|os cuboideum) е една од седумте коски на стапалото и е прва коска од предниот ред на коренот на стапалото, се поврзува со латералната клинеста коска и со чунестата коска.
4 Медијална внатрешна клинеста коска
Медијалната внатрешна клинеста коска (| os cuneiforme mediale) се наоѓа на медијалната страна од стапалото се поврзува со коцкестата коска, средишната клинеста коска, во долниот дел со метатарзалните коски и во горниот дел со чунестата коска.
5 Средна клинеста коска
Средната клинеста коска (| os cuneiforme intermedium) се поврзува со двете клинести коски (латерална клинеста коска и медијална клинеста коска), во долниот дел се поврзува со метатарзалните коски и во горниот ред се поврзува чунестата коска.
6 Латерална надворешна клинеста коска
Латералната надворешна клинеста коска (| os cuneiforme laterale) е последна коска од коските во предниот ред на коренот на стапалото, се поврзува со средната клинеста коска, во долниот дел со метатарзалните коски и во горниот дел се поврзува со чунестата коска.
7 Коски во задниот ред
Во задниот ред се наоѓаат две коски: скочна коска (|talus) и петна коска (|calcaneus).
8 Скочна коска
Скочната коска (|talus) ја пренесува тежината од телото на сводот од стапалото, горниот дел наликува на макара и се зглобува со долната страна од тибијата и двата глужда.
9 Петна коска
Петната коска (|calcaneus) е најголема коска од коренот на стапалото, задниот слободен дел претставува петна џумка (|tuber calcanei) така што се припојува со Ахиловата тетива од триглавиот мускул на подколеницата.
10 Зглобови
Зглобовите во делот на коренот на стапалото овозможуваат поврзување на стапалото со тибијата и фибулата како и поврзување помеѓу самите коски:
*горен скоклив зглоб (| articulatio talocruralis) ги поврзува долните краеви од тибијата и фибулата со скочната коска;
*долен скоклив зглоб се дели на преден и заден, предниот дел ги спојува скочната коска, чунестата коска и петната коска, а задниот дел ги спојува петната коска и скочната коска. Функционираат како еден зглоб во кој се вршат комбинирани движења на стапалото: флексија, екстензија, абдукција, аддукција и циркумдукција. Другите зглобови на стапалото се рамни зглобови со минимални движења.
11 Галерија
Коски на стапалата

Коските на нозете (|ossa metatarsalia) претставуваат пет долги коски кои го формираат докоренот на стапалото (|metatarsus).
1 Рспоред и поврзување
*Се бележат со редни броеви од медијалниот кон латералниот раб на стапалото;
*со задните краеви се зглобуваат со тарзалните коски, а со предните се зглобуваат со горните фаланги од прстите.
2 Заеднички одлики
Сите пет коски се состојат од:
*тело, така што се стеснува и во долниот дел е конкавно, а во горниот дел е малку конвексно;
*база или заден крај, од страна на соседната коска содржи груба дорзална и плантарна површина за прикачување на лигаментите;
*глава или преден крај претставува конвексна зглобна површина и овозможува премин на некои тетиви.
3 Коски на прстите
Во состав на коските на нозете се и коските на прстите од стапалото (| ossa digitorum pedis), кои се 14 долги коски или фаланги (|phalanges),распоредени во три дела (проксимален, среден и дистален) секој прст има по три фаланги, а палецот две фаланги.
4 Зглобови
Зглобови на прстите од стапалото (|articulationes metatarsophalangeae) ги поврзуваат метатарзалните коски со горните фаланги од прстите и вршат движење на флексија, екстензија, абдукција, аддукција и циркумдукција на прстите;
*интерфалангеалните зглобови ги поврзуваат фалангите од прстите и вршат движења на флексија и екстензија на прстите од ногата.
5 Мускули
Во стапалото се наоѓаат 20 мускули поделени на дорзални и плантарни:
*плантарните се делат на три групи: медијална, средна и латерална и дејствуваат како активни врски на сводовите од стапалото.
6 Галерија